**Kriteriji vrednovanja, praćenja i ocjenjivanja u nastavi engleskog jezika**

ENGLESKI JEZIK – Osnovna škola „Mijat Stojanović“, Babina Greda

Ivana Bilić Balentović; šk.g. 2025./2026.

**Oblici vrednovanja i ocjenjivanja:**

* **Usmeno:**  provodi se nenajavljeno, na svakom satu: (razgovor, rasprava, izlaganje) i najavljeno (rok predaje uratka-prezentacija, video uradak…)
* **Pisano:** u obliku sastava (vođeni, poluvođeni, pitanje-odgovor, e-mail…), najavljeno (vremenik) i unaprijed izrečenim kriterijima za ocjenjivanje (rubrike)
* **Pisane** provjere se pravovremeno najavljuju 14 dana prije pisanja i provode se nakon obrađenih i uvježbanih nastavnih tema/cjelina.
* O broju pisanih i usmenih provjera odlučuje svaki učitelj pojedinačno, a u skladu s usvojenim kurikulumom i /ili prema specifičnostima svakog pojedinog razreda.
* **Ispit iz engleskog jezika se sastoji od dva dijela:** slušanje s razumijevanjem i čitanje s razumijevanjem što rezultira dvama ocjenama. Nakon ispita, provodi se analiza testa, učenici dobivaju test na uvid.
* **Ocjena iz usmene provjere se izriče javno,** na nastavnom satu i mora biti poznata učeniku/ci čije je znanje provjeravano.
* **U rubriku bilješke** učitelj unosi zapažanja o suradnji s učenikom: odnos prema radu, obvezama, domaćim zadaćama, izlaznim karticama, prihvaćanje pravila kućnog reda i Statuta.

**Elementi ocjenjivanja:**

|  |  |
| --- | --- |
| Slušanje s razumijevanjem | * Audio zapisi u sklopu udžbenika i radne bilježnice i popratni zadaci * Razgovor, analiza, rasprava * Provjera znanja na kraju cjeline |
| Čitanje s razumijevanjem | * tekstovi u sklopu udžbenika i radne bilježnice i popratni zadaci * Razgovor, analiza, rasprava * Provjera znanja na kraju cjeline |
| Govorenje | * Rasprava, razgovor, debata, izražavanje mišljenja * plakati, prezentacije, video uratci… |
| Pisanje | * sastavi (poluvođeni, vođeni, pitanje-odgovor, pisanje e-maila, pismo motivacije…) * ulazne kartice/izlazne kartice |

**5. RAZRED**

RAZUMIJEVANJE SLUŠANJEM

Učenik:

• razumije/djelomično razumije/ne razumije i uzvraća/djelomično uzvraća/ne uzvraća na upute i naredbe na stranomu jeziku

• povezuje/djelomično povezuje/ne povezuje vidni i slušni jezični sadržaj

• razumije/djelomično razumije/ne razumije govor normalne brzine i artikulacije

• razumije/djelomično razumije/ne razumije jednostavne izjavne rečenice i pitanja

• razumije/djelomično razumije/ne razumije osnovnu namjeru sugovornika

• globalno i selektivno razumije/djelomično razumije/ne razumije kratki tekst poznate tematike

• uočava/ne uočava razliku u izgovoru glasova i glasovnih skupina stranoga jezika u odnosu na materinski jezik

RAZUMIJEVANJE ČITANJEM

Učenik:

• uočava/slabo uočava/ne uočava razlike između pisanja i izgovora kod učestalih riječi

• čita tečno/čita uglavnom tečno/griješi pri čitanju

• razumije/djelomično razumije/ne razumije pisane upute

• razumije/djelomično razumije/ne razumije kratke tekstove

• svladava/djelomično svladava/ne svladava rečeničnu intonaciju.

GOVORENJE

Učenik:

• točno/netočno izgovara specifične glasove stranoga jezika

• samostalno oblikuje/djelomično samostalno oblikuje/uz pomoć oblikuje jednostavne rečenice za opisivanje osoba, predmeta i situacija

• samostalno/treba ga poticati/uz pomoć iznosi rezultate skupnoga ili pojedinačnoga rada

• samostalno prepričava/uz pomoć prepričava slijed događaja

• samostalno/djelomično samostalno/uz pomoć postavlja i odgovara na jednostavna pitanja

• samostalno/djelomično samostalno/uz pomoć reproducira dijalog uz izmjenu pojedinih elemenata

• samostalno/uz pomoć vodi kratke dijaloge u sklopu poznatih situacija

• aktivno/uz poticaj sudjeluje u kraćim dramatizacijama/ dijalozima.

PISANJE

Učenik:

• oblikuje i piše/djelomično točno oblikuje i piše rečenice/kratke tekstove

• pri oblikovanju i pisanju rečenica/kratkih tekstova potrebna je stalna pomoć

• piše točno/piše djelomično točno/griješi pri pisanju po diktatu

• uočava/slabo uočava/ne uočava razlike između ortografije hrvatskoga i stranoga jezika.

**6. RAZRED**

RAZUMIJEVANJE SLUŠANJEM

Učenik:

• razumije/djelomično razumije/ne razumije i samostalno/uz pomoć izvršava upute i naredbe

• razumije/djelomično razumije/ne razumije pažljivo artikuliran govor

• razumije/djelomično razumije/ne razumije osnovnu namjeru sugovornika

• samostalno/uz pomoć globalno i selektivno razumije kraći tekst

• uočava/ne uočava razliku u izgovoru glasova i glasovnih skupina stranoga jezika u odnosu na materinski jezik

• razumije/ne razumije slovkane riječi.

RAZUMIJEVANJE ČITANJEM

Učenik:

• razumije/djelomično razumije/ne razumije pisane upute

• razumije/djelomično razumije/ne razumije pročitane tekstove

• tekstove naglas čita tečno/uglavnom tečno/s pogrješkama

• samostalno/uz pomoć odgovara na zadana pitanja i rješava zadatke nakon čitanja teksta

• samostalno/uz pomoć čita fonetske simbole u rječniku.

GOVORENJE

Učenik:

• točno/netočno izgovara specifične glasove stranoga jezika

• samostalno/uz pomoć pravilno reproducira govorene ili snimljene zvučne modele

• samostalno/uz pomoć opisuje osobe, predmete, situacije

• samostalno/uz pomoć povezuje i prepričava elemente priče, dijaloga, razgovora

• samostalno/uz pomoć vodi kratke dijaloge u sklopu poznatih situacija

• samostalno/treba ga poticati/uz pomoć iznosi rezultate skupnoga ili pojedinačnoga rada.

PISANJE

Učenik:

• piše točno/piše djelomično točno/griješi pri pisanju po diktatu

• oblikuje i piše/djelomično točno oblikuje i piše rečenice/ kratke tekstove

• pri oblikovanju i pisanju rečenica/kratkih tekstova potrebna je stalna pomoć

• povezuje/djelomično povezuje/ne povezuje elemente teksta i samostalno/uz pomoć pisano odgovara na pitanja

• piše točno/piše djelomično točno/griješi pri pisanju kraćih, vođenih sastavaka.

**7. RAZRED**

RAZUMIJEVANJE SLUŠANJEM

Učenik:

• razumije/djelomično razumije/ne razumije i samostalno/uz pomoć izvršava upute i naredbe

• razumije/djelomično razumije/ne razumije pažljivo artikuliran govor

• razumije/djelomično razumije/razumije uz pomoć osnovne namjere sugovornika

• samostalno/uz pomoć globalno i selektivno razumije tekst poznate tematike

• uočava/ne uočava razliku u izgovoru glasova i glasovnih skupina stranoga jezika u odnosu na materinski jezik

• razumije/ne razumije slovkane riječi.

RAZUMIJEVANJE ČITANJEM

Učenik:

• razumije/djelomično razumije/ne razumije pročitane tekstove

• tekstove naglas čita tečno/uglavnom tečno/s pogrješkama

• pravilno/nepravilno interpretira rečeničnu intonaciju

• samostalno/uz pomoć čita fonetske simbole u rječniku.

GOVORENJE

Učenik:

• točno/netočno izgovara specifične glasove stranoga jezika

• samostalno/uz pomoć pravilno reproducira govorene ili snimljene zvučne modele

• samostalno/uz pomoć opisuje osobe, predmete, situacije

• samostalno/uz pomoć povezuje i prepričava elemente priče, dijaloga, razgovora

• točno i tečno/s teškoćama prepričava osobne doživljaje

• samostalno/uz pomoć vodi dijalog

• aktivno/uz poticaj sudjeluje u dramatizacijama i igranju uloga

• samostalno/uz poticaj/uz pomoć iznosi rezultate skupnoga ili pojedinačnoga rada.

PISANJE

Učenik:

• samostalno/uz pomoć piše prema uzorku

• oblikuje i piše/djelomično točno oblikuje i piše rečenice/kratke tekstove

• pri oblikovanju i pisanju rečenica/kratkih tekstova potrebna je stalna pomoć

• samostalno/djelomično samostalno/uz pomoć odgovara na zadana pitanja i rješava zadatke nakon pročitanoga teksta

• piše točno/piše djelomično točno/griješi pri pisanju po diktatu

• rado/uz poticaj sudjeluje u izradbi tematskih plakata

• samostalno/uz pomoć piše vođene sastavke.

**8. RAZRED**

RAZUMIJEVANJE SLUŠANJEM

Učenik:

• razumije/djelomično razumije/ne razumije i samostalno/uz pomoć izvršava upute i naredbe

• razumije/djelomično razumije/ne razumije pažljivo artikuliran govor

• razumije/djelomično razumije/ne razumije osnovne namjere sugovornika

• samostalno/uz pomoć globalno i selektivno razumije tekst poznate tematike

• uočava posebnosti izgovora i intonacije izvornih govornika

• uočava razlika u izgovoru glasova i glasovnih skupina stranoga jezika u odnosu na materinski jezik

• razumije/ne razumije slovkane riječi.

RAZUMIJEVANJE ČITANJEM

Učenik:

• razumije/djelomično razumije/ne razumije pročitane tekstove

• tekstove naglas čita tečno/uglavnom tečno/s pogrješkama pravilno/nepravilno interpretira rečeničnu intonaciju

• samostalno/uz pomoć čita fonetske simbole u rječniku.

GOVORENJE

Učenik:

• samostalno/uz pomoć pravilno reproducira obrađene jezične sadržaje

• samostalno/uz pomoć opisuje osobe, predmete, situacije

• samostalno/uz pomoć opisuje slikovni predložak

• samostalno/uz pomoć povezuje i prepričava elemente priče, dijaloga, razgovora

• samostalno/uz pomoć vodi dijalog

• aktivno/uz poticaj sudjeluje u dramatizacijama i igranju uloga

• samostalno/treba ga poticati/uz pomoć iznosi rezultate skupnoga ili pojedinačnoga rada.

PISANJE

Učenik:

• samostalno/uz pomoć piše prema uzorku

• oblikuje i piše/djelomično točno oblikuje i piše rečenice/ kratke tekstove

• pri oblikovanju i pisanju rečenica/kratkih tekstova potrebna je stalna pomoć

• samostalno/djelomično samostalno/uz pomoć odgovara na zadana pitanja i postavlja pitanja

• piše točno/piše djelomično točno/griješi pri pisanju po diktatu

• samostalno/uz pomoć piše vođene i slobodne sastavke.

\*Ovo su općeniti kriteriji ocjenjivanja koji se tijekom godine, ovisno o vrsti aktivnosti, prilagođavaju konkretnoj aktivnosti. U tu svrhu, često se koriste holističke i analitičke rubrike kojima se prate sastavnice specifične za neku aktivnost (izlaganje, prezentacija, video uradak, projekt…) te se razrađuju na razine/kriterije koji u svojoj sveukupnosti dovode do ocjene. Prije vrednovanja, učenike se upoznaje sa sastavnicama (izvršenje zadatka, sadržaj, jezične strukture/vokabular, pravopis, izgovor, izlaganje) i kriterijima ocjenjivanja (razine ostvarenosti) te bodovnom skalom koja rezultira ocjenom.

**Primjeri** rubrika za vrednovanje

**Rubrika za vrednovanje djelatnosti govorenja (vrednovanje za učenje i vrednovanje naučenog)** – **5.r**

|  |  |  |  |
| --- | --- | --- | --- |
| **RAZINE OSTVARENOSTI KRITERIJA** | | | |
| **SASTAVNICE** | 3 | 2 | 1 |
| Gramatika: Present Simple,  potvrdni oblik | Učenik gotovo uvijek dodaje  nastavak –s/–es glagolu u 3. licu jednine. | Učenik ponekad pogriješi pri dodavanju nastavka –s/-es, ili ne dodaje nastavak. | Učenik često griješi u  primjeni nastavka  –s/–es u 3. licu jednine. |
| Vokabular koji se odnosi na dnevnu rutinu. | Učenik koristi novije riječi i izraze koji se odnose na dnevnu rutinu. | Učenik koristi nove riječi i izraze ali uz pogreške i/ili ne koristi dovoljno novih riječi i izraza. | Učenik koristi starije riječi i izraze i/ili pri upotrebi novih često griješi. |
| Izgovor | Učenik jasno i točno izgovara riječi na engleskom jeziku. | Učenik često krivo izgovara riječi, ali može se razumjeti o čemu govori. | Učenik krivo izgovara većinu riječi i teško ga je razumjeti. |
| **Napomena:**Ako sastavnica nije ostvarena niti na najnižoj očekivanoj razini ili ne postoji tada se za nju dodjeljuje 0 bodova. | | | |

Kod vrednovanja naučenog može se primijeniti bodovna skala:

9 – odličan (5)

7-8 – vrlo dobar (4)

5-6 – dobar (3)

3-4 – dovoljan (2)

0-2 – nedovoljan (1)

TABLICA SUMATIVNOG VREDNOVANJA GOVORA – MY FAVOURITE DISH – 7.r.

|  |  |  |  |
| --- | --- | --- | --- |
|  | RAZINE OSTVARENOSTI KRITERIJA (bodovi) | | |
| SASTAVNICE | 3 | 2 | 1 |
| SADRŽAJ  ( uvodni pozdrav, uvod, glavni dio, zaključak, odjava i ilustracija jela i svih sastojaka potrebnih za pripremu odabranog jela, opis procedure pravljenja jela) | Izlaganje sadrži sve zadane dijelove (uvod, glavni i završni dio kao i ilustraciju). Na početku ima pozdrav kao i na kraju. Količine za hranu su spomenute uz prikaz istih. Navedeni su svi sastojci. Procedura opisana. | Postoji dio izlaganja koji nije jasno povezan s temom. Trodijelna struktura je uglavnom prisutna i često upotrebljava obrađene fraze. Nedostaje pozdrav na početku ili kraju. Učenik govori o jelu, ali ga ne pokazuje. Djelomično izriče količinu i sastojke omiljenog jela.Djelomično objašnjena procedura. | Izlaganje je teže pratiti jer nije organizirano jasno i logičnim slijedom. Izlaganje nema sve potrebne dijelove. Nedostaje jedan ili dva dijela. Nema ilustracije. Nema zaključka niti pozdrava. Obrađene fraze su rijetko korištene. Količine su malo ili nimalo izrečene i prikazane. Nedostaje veći dio sastojaka.Nedostaje opis procedure pripreme jela. |
| JEZIČNE/ STRUKTURE/VOKABULAR  (Present Simple , izrazi vezani za hranu; količinu) | Pravilno koristi odgovarajuće gramatičke strukture za izražavanje sadašnjosti i glagolskog vremena Present Simple. Pravilno upotrebljava nastavak s/es za glagole u 3.licu jednine. Riječi i izrazi za hranu i količinu su prikladni. | Povremeno griješi u primjeni odgovarajućih gramatičkih struktura za izražavanje sadašnjosti i gl. vremena Present Simple što ne ometa razumijevanje. Povremeno krivo upotrebljava nastavke za glagole u 3.l.j. Riječi i izrazi za hranu i količinu su uglavnom prikladni. | Učestalo radi gramatičke pogreške u primjeni odgovarajućih gramatičkih struktura za izražavanje sadašnjosti i gl. vremena Present Simple što ometa razumijevanje sadržaja. Često griješi u primjeni nastavaka za 3 .l .j u Present Simple-u. Često koristi krive riječi i izraze za hranu i količinu. |
| IZGOVOR | Pravilno i točno izgovara sve ili gotovo sve riječi i izraze vezane za omiljeno jelo. Jasan i glasan pri izlaganju. Razumljiv tijekom cijelog izlaganja. | Uglavnom pravilno i točno izgovara sve ili gotovo sve riječi i izraze vezane za omiljeno jelo. U velikoj većini jasan i dovoljno glasan. Razumljiv tijekom cijelog izlaganja. | Često griješi u izgovoru riječi i izraza. Dovoljno glasan i jasan uz povremeno odstupanje. Povremeno nerazumljiv. Tiho priča. |
| IZLAGANJE | Učenik izlaže sa sigurnošću. Održava kontakt očima pri izlaganju. Ne čita s papira ili drugog pomoćnog sredstva. Učenik pokazuje ilustraciju svog omiljenog jela ili samo jelo. Svi sastojci su prikazani. | Povremeno djeluje nesigurno kod izlaganja pa pogleda u bilješke. Uglavnom održava kontakt očima. U velikoj većini govori i ne čita s papira ili drugog pomoćnog sredstva. Učenik pokazuje ilustraciju svog omiljenog jela ili samo jelo te sastojke jela. | Učenik nesiguran tijekom izlaganja. Često koristi bilješke. Čita s papira ili drugog pomoćnog sredstva. Ne održava kontakt očima. Gleda u drugu stranu. Učenik ne pokazuje ilustraciju omiljenog jela ili samo jelo te njegove sastojke. |
| NAPOMENA: | Ako sastavnica nije ostvarena ni na najnižoj očekivanoj razini ili ne postoji, tada se za nju dodjeljuje 0 bodova. | | |

**BODOVNA LISTA: 0 – 4 = 1; 5, 6 = 2; 7, 8 = 3; 9, 10 = 4; 11, 12 = 5**

\*Bodovna skala se može mijenjati ovisno o broju sastavnica koje se ocjenjuju u određenoj aktivnosti što rezultira drukčijim poretkom bodova kao i ocjenom.

**Postotak riješenosti pismene provjere i pripadajuće brojčane ocjene su:**

90-100 % odličan (5)

80-89% vrlo dobar (4)

61-79% dobar (3)

50-60% dovoljan (2)

0-49% nedovoljan (1).

\*Kriteriji postotka za brojčanu ocjenu, mogu se mijenjati s obzirom na sadržaj koji se ocjenjuje (starije/poznato/novo gradivo).

\*\* **Zaključna ocjena** na kraju nastavne godine, ne mora proizlaziti iz aritmetičke sredine svih ocjena. Ona uključuje sva učenikova odgojno-obrazovna postignuća i temelji se na bilješkama i ocjenama učenika tijekom školske godine. Također, ona može ovisiti i o napretku učenika (npr. učenik u drugome polugodištu pokazuje bolje rezultate u odnosu na prvo, a vrijedi i obrnuto, ukoliko je u drugome ostvario slabije rezultate u odnosu na prvo, može mu biti zaključena niža ocjena).

**Zaključna ocjena** iz nastavnog predmeta engleski jezik izriče se javno, na zadnjem nastavnom satu.

\*\*\* **Element slušanje s razumijevanjem:** učenik može imati jednu negativnu ocjenu u polugodištu što znači ukupno dvije negativne u nastavnoj godini. Ukoliko učenik u jednom polugodištu ima više od jedne negativne odnosno tri i/ili više negativnih ocjena u nastavnoj godini, učenik u dogovoru s nastavnicom ispravlja negativne ocjene iz slušanja. Ako učenik ne ispravi, šalje ga se na dopunski rad.

**Element čitanje s razumijevanjem:** ukoliko učenik ima jednu i/ili više negativnih ocjena iz testa čitanje s razumijevanjem, istu/iste je dužan ispraviti u dogovoru s nastavnicom i prema trenutnim okolnostima, a do kraja nastavne godine. Ako učenik ne ispravi, šalje ga se na dopunski rad.

Ako učenik tijekom pisane provjere prepisuje (odnosi se na tri elementa: slušanje i čitanje s razumijevanjem te pisanje, njegova se pisana provjera vrednuje negativnom ocjenom, ali učenik ne napušta učionicu.

Pokuša li učenik prepisanu i preuzetu zadaću, sastav, video uradak ili bilo koji uradak predstaviti kao svoj, iz istog će dobiti negativnu ocjenu.

Ako učenik ne može pisati test ili pisani rad određen vremenikom, zbog određenih okolnosti kao što su izostanak ili bolest, učenik piše test sljedeći sat na kojem je prisutan i/ili u dogovoru s nastavnikom dolazi pisati test na dopunskoj nastavi zbog specifičnosti testa kod provjera slušanja s razumijevanjem koje traju po 15 - 20 minuta.

**Element govorenje:** ukoliko učenik ima jednu i/ili više negativnih ocjena iz elementa govorenje, istu/iste je dužan ispraviti u dogovoru s nastavnicom i prema trenutnim okolnostima, a do kraja nastavne godine. Ako učenik ne ispravi, šalje ga se na dopunski rad.

Video uradak – ukoliko učenik preda video uradak, a snimljen je samo glas, smatrat će se da uradak nema sastavnica za ocijeniti i ocijeniti ocjenom nedovoljan (1). Također vrijedi ako je učenik presnimio glas preko video uratka. Da bi video uradak imao dovoljno sastavnica za ocijeniti, u njemu učenik mora imati jasno vidljivo lice i govoriti licem usmjerenim prema kameri u realnom vremenu (bez naknadnog uređivanja govora). Ako učenik ne preda rad na vrijeme, do isteka zadanog roka, učenik dobiva ocjenu negativan te ju je dužan ispraviti u dogovoru s nastavnicom, a do kraja nastavne godine.

**Element pisanje**: učenik može imati jednu negativnu ocjenu u polugodištu što znači ukupno dvije negativne u nastavnoj godini. Ukoliko učenik u jednom polugodištu ima više od jedne negativne odnosno tri i/ili više negativnih ocjena u nastavnoj godini, učenik u dogovoru s nastavnicom ispravlja negativne ocjene iz elementa pisanje.

\*Pisani rad mora biti napisan čitko i razumljivo, u protivnom će se smatrati da sastavnica nije ostvarena niti na najnižoj očekivanoj razini (razumljivost teksta) te će sastav biti ocijenjen ocjenom nedovoljan (1).

**Ulazne kartice:** tijekom nastavne godine, nastavnica će ulaznim karticama provjeravati usvojenost gramatičkih i jezičnih struktura. Ulazna kartica će biti evidentirana u e-dnevniku kao bilješka (naziv sadržaja koji se provjerava, ostvareno bodova i ocjena), a služit će kao povratna informacija nastavniku, učeniku i roditelju o uspješnosti usvajanja gradiva.

**Domaća zadaća:** domaća zadaća će se provjeravati slučajnim odabirom i/ili svaki učenik, ovisno o vrsti domaće zadaće, te se evidentirati u e-dnevniku da učenik ima ili nema domaću zadaću. Za nenapisane domaće zadaće će se pisati minusi. Tri minusa u jednom obrazovnom razdoblju će rezultirati ocjenom nedovoljan.

Učenici koji imaju dvije ili više negativnih ocjena za ispraviti (iz jednog, više ili kombinacija elemenata), na zadnjem satu, automatski će iz engleskog jezika imati zaključnu ocjenu nedovoljan (1). Naime, oni su za vrijeme tih cjelina (tijekom cijele nastavne godine ) imali prilike ispravljati jedinice, te prilike nisu koristili, a učenike treba navikavati da se treba učiti redovito, da kampanjski rad ne može biti ocijenjen i nije vrijedan jednako kao redoviti i da se ne može na jednog te istog učenika trošiti vrijeme unedogled (pogotovo kad se radi o učenicima koji jednostavno ne žele raditi).

Ukoliko postoji situacija da pojedini učenici za zadnji sat ostave ispravljanje dvije i/ili više ocjena, a postoje i učenici s jednom negativnom i/ili učenici koji bi mogli imati veću zaključnu ocjenu, u tom će slučaju nastavnik procijeniti situaciju i u vremenskom okviru od 45 minuta prvo dati prednost učenicima koji imaju jednu ocjenu za ispravljanje i onima koji su se trudili i radili savjesno tijekom cijele godine, a mogu imati veću zaključnu ocjenu.

Nastavnica: Ivana Bilić Balentović